|  |
| --- |
|  |
| LIETUVOS RADIJO IR TELEVIZIJOS KOMISIJOS PIRMININKAS |

įsakymas

DĖL LIETUVOS RaDIJO IR TELEVIZIJOS KOMISIJOS

SUPAPRASTINTŲ VIEŠŲJŲ PIRKIMŲ TAISYKLIŲ, PATVIRTINTŲ LIETUVOS RADIJO IR TELEVIZIJOS KOMISIJOS PIRMININKO 2014 M. SAUSIO 6 D. ĮSAKYMU NR. V-3 „DĖL LIETUVOS RADIJO IR TELEVIZIJOS KOMISIJOS SUPAPRASTINTŲ VIEŠŲJŲ PIRKIMŲ TAISYKLIŲ PATVIRTINIMO“ PAKEITIMO

2014 m. kovo 17 d. Nr. V-14

Vilnius

Vadovaudamasis Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102; 2012, Nr. 82-4264, 2013, Nr. 112-5575) 85 straipsnio 2 dalimi:

P a k e i č i u Lietuvos radijo ir televizijos komisijos supaprastintų viešųjų pirkimų taisyklių, patvirtintų Lietuvos radijo ir televizijos komisijos pirmininko 2014 m. sausio 6 d. įsakymu Nr. V-3 „Dėl Lietuvos radijo ir televizijos komisijos supaprastintų viešųjų pirkimų taisyklių patvirtinimo“, 30 punktą ir jį išdėstau taip:

„30. Taisyklių 29 punkte nenumatytais atvejais ir preliminariai numatomos sudaryti pirkimo sutarties vertei neviršijant 50 000 Lt be pridėtinės vertės mokesčio, galima vykdyti apklausą raštu, neskelbiant viešai, apklausiant ne mažiau nei tris tiekėjus. Mažesnį tiekėjų skaičių galima apklausti tik tokiu atveju, jeigu nėra žinoma trijų tiekėjų, teikiančių analogiškas paslaugas, darbus ar prekes.

Komisijos pirmininkas Edmundas Vaitekūnas